A Bizottság 509/92/EGK rendelete

(1992. február 28.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel legutóbb a 396/92/EGK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendeletben megállapított jogoknak meg nem felelő kötelező érvényű tarifális felvilágosításokra a 3896/90/EGK bizottsági rendelet [3] 6. cikkének rendelkezései értelmében a jogosult még három hónapig hivatkozhasson, amennyiben az 1715/90/EGK bizottsági rendelet [4] 14. cikke (3) bekezdésének a) vagy b) pontja szerint kötelező érvényű szerződést kötött;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendeletben megállapított jogoknak meg nem felelő kötelező érvényű tarifális felvilágosításokra a 3796/90/EGK rendelet 6. cikkének rendelkezései értelmében még három hónapig lehet hivatkozni, amennyiben a jogosult az 1715/90/EGK rendelet 14. cikke (3) bekezdésének a) vagy b) pontja szerint kötelező érvényű szerződést kötött.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. február 28-án.

a Bizottság részéről

Christiane Scrivener

a Bizottság tagja

[1] HL L 44., 1992.2.20., 9. o.

[2] HL L 256, 1987.9.7., 1. o.

[3] HL L 365., 1990.12.28., 17. o.

[4] HL L 160., 1990.6.26., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

| | | |

(1) | (2) | (3) |

1. | Termék, amely a kukoricából történő keményítőgyártás maradékainak (kb. 40 %), kukoricacsírából vizes eljárással történő olajkivonásból származó maradéknak (kb. 30 %), valamint kukoricából alkohol desztillálása során keletkező maradéknak ("kukoricalepárló") (kb. 30 %) keveréke a következő analitikai jellemzőkkel rendelkezik, száraz tömegszázalékban kifejezett arányban: | 23099041 | A besorolást a Kombinált Nómenklatúra 1. és 6. általános értelmezési szabályának rendelkezései (a 23. árucsoporthoz fűzött 1. kiegészítő megjegyzés), valamint a 2309, a 230990 és a 23099041 KN-kód megfogalmazása határozza meg. |

– keményítő | 18 % | a 72/199/EGK bizottsági irányelv I.1 mellékletében szereplő eljárással meghatározva |

– fehérje (nitrogéntartalom x 6,25) | 28 % | a 72/199/EGK bizottsági irányelv I.2 mellékletében szereplő eljárással meghatározva |

– zsírok | 4,4 % | a 84/4/EGK bizottsági irányelv 1. mellékletében szereplő "A" eljárással meghatározva |

A terméket állatok etetésére használják. |

2. | Készítmény, amely alapvetően kb. 60 tömegszázalék kalcium-hidrogén-ortofoszfátból (dikalcium-foszfát) és kb. 40 tömegszázalék kalcium bis-ből (dihidrogén-ortofoszfát) (monokalcium-foszfát) áll, és állatok etetésére használják. | 23099099 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2309, a 230990 és a 23099099 KN-kód megfogalmazása határozza meg. (Valamint a HR 2309 vámtarifaszámához fűzött magyarázó megjegyzések II. C. részét.) |

--------------------------------------------------